Rattijuoppo potkaisi poliisia päähän
Lauantai 28.9.2013 klo 11.36 Rattijuoppo käyttäytyi poliisia kohtaan poikkeuksellisen aggressiivisesti lauantain vastaisena yönä Helsingissä.
Poliisi pysäytti Tuusulanväylällä miehen, joka seilasi autollaan holtittomasti kaistalta toiselle. Kuljettaja oli liian tukevassa humalassa suoriutuakseen edes puhalluskokeesta.Poliisi otti miehen kyytiinsä verikoetta varten. Perillä alkoi kuitenkin nyrkkien puinti ja virkavallan vastustaminen, joten hänelle laitettiin käsiraudat. Verikokeessa mies onnistui potkaisemaan toista poliisia päähän ja toista jalkaan, minkä jälkeen hänet kahlittiin myös jaloista. Oikeuslääkäri sai lopulta otettua verinäytteen miehen maatessa lattialla. Hän vastusti toimenpidettä voimakkaasti.23-vuotiasta miestä epäillään törkeästä rattijuopumuksesta ja virkamiehen väkivaltaisesta vastustamisesta. STT